ΚΑΝΟΝΙΣΜΟΣ ( ΕΟΚ ) αριθ . 517/92 ΤΟΥ ΣΥΜΒΟΥΛΙΟΥ της 27ης Φεβρουαρίου 1992 που τροποποιεί το αυτόνομο καθεστώς εισαγωγής των προϊόντων καταγωγής Ουγγαρίας, Πολωνίας και Τσεχικής και Σλοβακικής Ομοσπονδιακής Δημοκρατίας ( ΤΣΟΔ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας :

ότι ο κανονισμός ( ΕΟΚ ) αριθ . 3420/83 του Συμβουλίου της 14ης Νοεμβρίου 1983 για τα καθεστώτα εισαγωγής προϊόντων καταγωγής χωρών κρατικού εμπορίου που δεν έχουν ελευθερωθεί στο επίπεδο της Κοινότητας ( 1 ), εφαρμόζεται στις εισαγωγές των προϊόντων καταγωγής, μεταξύ άλλων, Ουγγαρίας, Πολωνίας και ΤΣΟΔ -

ότι ο κανονισμός ( ΕΟΚ ) αριθ . 1765/82 του Συμβουλίου της 30ής Ιουνίου 1982 σχετικά με το κοινό καθεστώς που εφαρμόζεται στις εισαγωγές των χωρών κρατικού εμπορίου ( 2 ), προβλέπει ότι οι εισαγωγές των προϊόντων που αναφέρονται στο παράρτημά του δεν υπόκεινται σε κανένα ποσοτικό περιορισμό -

ότι ο κανονισμός ( ΕΟΚ ) αριθ . 288/82 του Συμβουλίου της 5ης Φεβρουαρίου 1982 για το κοινό καθεστώς εισαγωγών ( 3 ) ορίζει το καθεστώς των εισαγωγών καταγωγής χωρών άλλων από τις απαριθμούμενες στους κανονισμούς ( ΕΟΚ ) αριθ . 1765/82 και ( ΕΟΚ ) αριθ . 3420/83 -

ότι η Κοινότητα υπέγραψε ευρωπαϊκές συμφωνίες για σύνδεση με την Ουγγαρία, την Πολωνία και την ΤΣΟΔ, χώρες που εξάλλου ανέλαβαν ένα σημαντικό πρόγραμμα οικονομικών μεταρρυθμίσεων για να εξασφαλίσουν τη μετάβασή τους προς την οικονομία της αγοράς -

ότι, εν αναμονή της έναρξης ισχύος των συμφωνιών σύνδεσης, υπογράφηκαν ενδιάμεσες συμφωνίες που περιλαμβάνουν ιδίως τις εμπορικές διατάξεις -

ότι, κατά συνέπεια, πρέπει να προβλεφθεί ότι, από την ημερομηνία έναρξης ισχύος των εν λόγω ενδιάμεσων συμφωνιών, αυτές οι χώρες δεν περιλαμβάνονται πλέον στο πεδίο εφαρμογής των κανονισμών ( ΕΟΚ ) αριθ . 3420/83 και ( ΕΟΚ ) αριθ . 1765/82 και εμπίπτουν στο πεδίο εφαρμογής του κανονισμού ( ΕΟΚ ) αριθ . 288/82,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Η Ουγγαρία, η Πολωνία και η Τσεχική και Σλοβακική Ομοσπονδιακή Δημοκρατία ( ΤΣΟΔ ) αποσύρονται από τον κατάλογο των χωρών που απαριθμούνται στο παράρτημα Ι του κανονισμού ( ΕΟΚ ) αριθ . 3420/83 και στο παράρτημα του κανονισμού ( ΕΟΚ ) αριθ . 1765/82, από την ημερομηνία έναρξης ισχύος των προσωρινών συμφωνιών για το εμπόριο και τα εμπορικά θέματα που υπογράφηκαν μεταξύ καθεμίας από αυτές τις χώρες και της Κοινότητας, αντιστοίχως .

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 27 Φεβρουαρίου 1992 . Για το Συμβούλιο

Ο Πρόεδρος

Vitor MARTINS

( 1 ) ΕΕ αριθ . L 346 της 8 . 12 . 1983, σ . 6 . Κανονισμός όπως τροποποιήθηκε τελευταία από τον κανονισμό ( ΕΟΚ ) αριθ . 3859/91 ( ΕΕ αριθ . L 362 της 31 . 12 . 1991, σ . 83 ). ( 2 ) ΕΕ αριθ . L 195 της 5 . 7 . 1982, σ . 1 . Κανονισμός όπως τροποποιήθηκε τελευταία από τον κανονισμό ( ΕΟΚ ) αριθ . 1434/90 ( ΕΕ αριθ . L 138 της 31 . 5 . 1990, σ . 1 ). ( 3 ) ΕΕ αριθ . L 35 της 9 . 2 . 1982, σ . 1 . Κανονισμός όπως τροποποιήθηκε τελευταία από τον κανονισμό ( ΕΟΚ ) αριθ . 3859/91 ( ΕΕ αριθ . L 362 της 31 . 12 . 1991, σ . 83 ).